Şase bebeluşi morţi în India într-un incendiu la un spital de nou-născuţi la New Delhi / ”Incendiul s-a extins prea rapid, din cauza exploziei unei butellii cu oxigen”
Şase bebeluşi au murit într-un incendiu care a devastat sâmbătă un spital de copii la New Delhi, anunţă duminică poliţia capitalei indiene, relatează News.ro, care citează AFP.
În total 12 nou-născuţi au fost evacuaţi din spital în timpul sinistrului, însă şase erau deja morţi atunci când au fost preluaţi de către medici, anunţă un poliţist local,Surendra Choudhary.
Un al şaptelea bebeluş dintre cei 12 nou-născuţi evacuaţi a murit înaintea incendiului, a precizat el.
”Urmăriri judiciare au fost declanşate împotriva proprietarului spitalului”, a anunţat el.
El nu a oferit detalii despre felul în care au murit copiii.
Incendiul, împotriva căruia au fost mobilizate 14 vehicule de pompieri, a izbucnit sâmbătă seara la SpitalulNew Born Baby Care, la New Delhi.
”Incendiul s-a extins prea rapid, din cauza exploziei unei butellii cu oxigen”, a declarat agenţiei de presă Press Trust of India (PTI).directorul pompierilor din oraş,Atul Garg.
Ministrul-şef al Delhi,Arvind Kejriwal, care a evocat o situaţie ”sfâşietoare”, a avertizat că ”vinovatul de această neglijenţă nu va fi iertat”.
”Suntem solidari cu cei care şi-au pierdut copiii nevinovaţi în acest accident”, a anunţat el pe reţele de socializare.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank